b"\n_START_ARTICLE_\nCasa Monserrat Gili\n_START_SECTION_\nDescripci\xc3\xb3\n_START_PARAGRAPH_\nLa casa Montserrat Gili \xc3\xa9s de petites dimensions i es troba al carrer Blasco de Garay, al Poble Sec. \xc3\x89s entre mitgeres i consta de planta baixa, un pis i terrat. A la planta baixa s'obren dues portes, una m\xc3\xa9s estreta que l'altre, d'arc de ferradura amb decoraci\xc3\xb3 esgrafiada al voltant. Entre les dues portes, a la part superior, s'ha col\xc2\xb7locat un drac de ferro forjat. La part inferior del mur est\xc3\xa0 decorat amb rajola. La porta m\xc3\xa9s estreta t\xc3\xa9 una reixa de ferro forjat decorada amb flors i cintes. El pis superior t\xc3\xa9 dues portes que donen a un balc\xc3\xb3 corregut amb barana abombada de ferro forjat i llosana de rajola; uns tiradors de ferro forjat decorat la part inferior d'aquest balc\xc3\xb3. Les dues obertures tenen la llinda decorada amb volutes i al centre un medall\xc3\xb3 amb bustos en relleu d'inspiraci\xc3\xb3 orientalista i medieval. El parament d'aquest nivell est\xc3\xa0 totalment cobert d'esgrafiats de tem\xc3\xa0tica natural de color verd. La fa\xc3\xa7ana est\xc3\xa0 coronada per un fris decorat amb esgrafiats on se situen respiralls amb decoraci\xc3\xb3 calada i m\xc3\xa8nsules on es recolza una cornisa de gran volad\xc3\xads. Per sobre es pot veure el mur de tancament del terrat\n_START_SECTION_\nHist\xc3\xb2ria\n_START_PARAGRAPH_\nAquesta casa va ser encarregada per una de les filles de l'editor Gustau Gili."